CELEX: 62012TN0403
Language: da
Date: 2012-09-11 00:00:00
Title: Sag T-403/12: Sag anlagt den 11. september 2012 — Intrasoft International mod Kommissionen

10.11.2012   
            
            
               DA
            
            
               Den Europæiske Unions Tidende
            
            
               C 343/18
            
         Sag anlagt den 11. september 2012 — Intrasoft International mod Kommissionen
   (Sag T-403/12)
   2012/C 343/31
   Processprog: engelsk
   
      Parter
   
   
      Sagsøger: Intrasoft International SA (Luxembourg, Luxembourg) (ved advokat S. Pappas)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Annullation af Den Europæiske Unions delegation i Republikken Serbiens afgørelse af 10. august 2012 (ref.: RH(2012)3471, såvel som den stiltiende afvisning af sagsøgerens klage af 10. august 2012 over denne afgørelse, således at sagsøgeren vil blive givet tilladelse til at deltage i de efterfølgende stadier af udbuddet.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1)
            
            
               Første anbringende om tilsidesættelse af mandatet og princippet om god forvaltning. Mere konkret anfører sagsøgeren, at de supplerende oplysninger/præciseringer, som den kontraherende myndighed gav til alle tilbudsgiverne efter udbudsproceduren, fuldstændiggjorde mandatet, udgjorde en del af de retlige rammer for det omhandlede udbud, og som følge deraf var bindende for alle parter, herunder den kontraherende myndighed. Disse bestemmelser er i den foreliggende sag blevet tilsidesat af sagsøgte.
            
         
               2)
            
            
               Andet anbringende om en tilsidesættelse af artikel 94 i finansforordningen (1), idet:
               
                           —
                        
                        
                           Sagsøgeren blev udelukket fra udbudsproceduren på grund af en interessekonflikt uden at være blevet givet mulighed for at bevise og fremlægge bevismateriale for, at en sådan ikke forelå.
                        
                     
                           —
                        
                        
                           Administrationen undlod at bedømme og begrunde, at sagsøgerens tidligere involvering i et andet udbud kunne påvirke det omhandlede udbud.
                        
                     
         
      (1)  Rådets forordning (EF, Euratom) nr. 1605/2002 af 25.6.2002 om finansforordningen vedrørende De Europæiske Fællesskabers almindelige budget (EFT L 248, s. 1).